ประกาศกรมการค้าต่างประเทศประกาศกรมการค้าต่างประเทศเรื่องการตรวจคุณสมบัติของสินค้าทางด้านถิ่นกำเนิดที่จะขอใช้สิทธิพิเศษทางด้านภาษีศุลกากรพ.ศ.๒๕๔๙ ตามที่ได้มีประกาศกระทรวงพาณิชย์ เรื่อง การออกหนังสือรับรองถิ่นกำเนิดสินค้าตามความตกลงทางการค้าระหว่างประเทศหรือการปฏิบัติทางการค้าระหว่างประเทศ พ.ศ. ๒๕๔๘ ลงวันที่ ๒๘ กุมภาพันธ์ พ.ศ. ๒๕๔๘กำหนดให้ก่อนออกหนังสือรับรองถิ่นกำเนิดสินค้าที่จะขอใช้สิทธิพิเศษทางด้านภาษีศุลกากรให้กรมการค้าต่างประเทศหรือหน่วยงานที่กรมการค้าต่างประเทศมอบหมาย ตรวจคุณสมบัติของสินค้าทางด้านถิ่นกำเนิดให้เป็นไปตามหลักเกณฑ์ภายใต้กฎว่าด้วยถิ่นกำเนิดสินค้าที่กำหนดตามความตกลงทางการค้าระหว่างประเทศ และต่อมาได้มีประกาศกรมการค้าต่างประเทศเรื่อง การตรวจคุณสมบัติของสินค้าทางด้านถิ่นกำเนิดที่จะขอใช้สิทธิพิเศษทางด้านภาษีศุลกากรพ.ศ. ๒๕๔๙ ลงวันที่ ๑ มีนาคม พ.ศ. ๒๕๔๙ กำหนดประเภทพิกัดอัตราศุลกากรของสินค้าและวิธีการตรวจคุณสมบัติในการขอหนังสือรับรองถิ่นกำเนิดสินค้าไว้แล้วนั้นเพื่อเป็นการอำนวยความสะดวกให้กับผู้ส่งออกและให้การตรวจคุณสมบัติของสินค้าทางด้านถิ่นกำเนิดเป็นไปด้วยความเหมาะสมยิ่งขึ้นอาศัยอำนาจตามความในข้อ ๔ ของประกาศกระทรวงพาณิชย์ดังกล่าว อธิบดีกรมการค้าต่างประเทศออกประกาศไว้ดังต่อไปนี้ข้อ ๑ ให้ยกเลิกประกาศกรมการค้าต่างประเทศ เรื่องการตรวจคุณสมบัติของสินค้าทางด้านถิ่นกำเนิดที่จะขอใช้สิทธิพิเศษทางด้านภาษีศุลกากรพ.ศ. ๒๕๔๙ ลงวันที่ ๑ มีนาคม พ.ศ. ๒๕๔๙ข้อ ๒ การตรวจคุณสมบัติของสินค้าทางด้านถิ่นกำเนิดก่อนการออกหนังสือรับรองให้ผู้ส่งออกที่มีความประสงค์จะขอหนังสือรับรองถิ่นกำเนิดสินค้าเพื่อขอใช้สิทธิพิเศษทางด้านภาษีศุลกากรภายใต้ความตกลงทางการค้าระหว่างประเทศยื่นแบบขอรับการตรวจคุณสมบัติของสินค้าทางด้านถิ่นกำเนิดเพื่อขอใช้สิทธิพิเศษทางด้านภาษีศุลกากรต่อกรมการค้าต่างประเทศหรือหน่วยงานที่กรมการค้าต่างประเทศมอบหมายเพื่อให้ตรวจคุณสมบัติของสินค้าทางด้านถิ่นกำเนิดดังนี้๒.๑ สินค้าตามพิกัดอัตราศุลกากรตอนที่ ๐๑ ถึงตอนที่๒๔ ผู้ส่งออกสามารถยื่นแบบขอรับการตรวจคุณสมบัติของสินค้าทางด้านถิ่นกำเนิดเพื่อขอใช้สิทธิพิเศษทางด้านภาษีศุลกากร(สินค้าพิกัดอัตราศุลกากรตอนที่ ๐๑-๒๔) ตามแบบแนบท้ายประกาศกรมการค้าต่างประเทศ เรื่องแบบขอรับการตรวจคุณสมบัติของสินค้าทางด้านถิ่นกำเนิดเพื่อขอใช้สิทธิพิเศษทางด้านภาษีศุลกากร(ฉบับที่ ๒) พ.ศ. ๒๕๔๙ ลงวันที่ ๘ มิถุนายน พ.ศ. ๒๕๔๙ ในขณะที่ยื่นขอหนังสือรับรองถิ่นกำเนิดได้๒.๒ สินค้าตามพิกัดอัตราศุลกากรตอนที่ ๒๕ ถึงตอนที่๙๗ ผู้ส่งออกจะต้องยื่นแบบขอรับการตรวจคุณสมบัติของสินค้าทางด้านถิ่นกำเนิดเพื่อขอใช้สิทธิพิเศษทางด้านภาษีศุลกากรตามที่แนบท้ายประกาศกรมการค้าต่างประเทศ เรื่อง แบบขอรับการตรวจคุณสมบัติของสินค้าทางด้านถิ่นกำเนิดเพื่อขอใช้สิทธิพิเศษทางด้านภาษีศุลกากรพ.ศ. ๒๕๔๘ ลงวันที่ ๒๐ ตุลาคม พ.ศ. ๒๕๔๘ ก่อนการยื่นขอหนังสือรับรอง ถิ่นกำเนิดสินค้าข้อ ๓ ผลการตรวจสอบคุณสมบัติของสินค้าทางด้านถิ่นกำเนิดในข้อ๒.๒ ให้มีอายุ ๒ ปี นับแต่วันที่กรมการค้าต่างประเทศได้รับรองผลการตรวจสอบกรณีสินค้าที่ได้รับการรับรองผลการตรวจสอบไว้ก่อนประกาศนี้มีผลใช้บังคับให้ใช้ผลการตรวจสอบนั้นได้ต่อไปจนกว่าจะครบกำหนด ๒ ปีนับแต่วันที่กรมการค้าต่างประเทศได้รับรองผลการตรวจสอบข้อ ๔ ในกรณีที่ปรากฏว่าภายในกำหนดระยะเวลา ๒ ปีดังกล่าวในข้อ๓ ข้อมูลการผลิตสินค้าที่จะส่งออกในครั้งใดครั้งหนึ่งได้มีการเปลี่ยนแปลงไปจนเป็นเหตุทำให้สินค้ามีคุณสมบัติไม่เป็นไปตามหลักเกณฑ์ภายใต้กฎว่าด้วยถิ่นกำเนิดสินค้า ผู้ส่งออกที่ได้รับการรับรองผลการตรวจสอบไว้แล้วดังกล่าวจะไม่สามารถยื่นขอหนังสือรับรองถิ่นกำเนิดสินค้าเพื่อขอใช้สิทธิพิเศษทางด้านภาษีศุลกากรสำหรับสินค้าที่จะส่งออกในครั้งนั้นได้ประกาศนี้ให้ใช้บังคับตั้งแต่วันที่ ๑ กรกฎาคม พ.ศ.๒๕๔๙ เป็นต้นไป[๑]ประกาศณ วันที่ ๘ มิถุนายน พ.ศ. ๒๕๔๙ราเชนทร์พจนสุนทรอธิบดีกรมการค้าต่างประเทศนันทนา/ผู้จัดทำ๒ สิงหาคม ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๘๒ ง/หน้า ๑๔/๒๗ กรกฎาคม ๒๕๔๙